 Ndị omebe iwu steeti Anambra nọrọ nụbọchị Tuuzdee wee nyòchaa ma nabàta aha mmadụ iri abụọ na otu aka na-achị steeti ahụ bụ Gọvanọ Willie Obianọ zigaara ha ịbụ ndị isi oche nchere oge nokpuru ọchịchị iri abụọ na otu e nwèrè na steeti ahụ.  Ya bụ nnyòcha na nnabata ndị isi oche ahụ bụ nke weere ọnọdụ nisi ụlọ ọrụ omebe iwu steeti ahụ dị nAwka, bụkwa ndị e kwùrù na ọ bụ ọnwa atọ ka ha ga-eji ọkwa ahụ, nke e nwere ike imegharị ma ọ bụ gbatịnyekwuo ya, ma ha nọzùo.Nokwu ya banyere nke ahụ, ọka okwu ụlọ ọgbakọ omebe iwu steeti ahụ, bụ Maazị Uchenna Okafor kwuru na nnyocha na nnabata ndị ahụ gbakwàsàrà ụkwụ nịkwàlite ezi ọchịchị ime-ime obodo na steeti ahụ, ma sịkwa na ndị ahụ bụ ndị e lerùru anya ma nyochaa nke ọma wee hụta ha dịka ndị tozùrù òkè iji ya bụ ọkwa.Ọ kpọkùzịrị ndị ahụ ka ha gbado anya ma sonyekwa nịkwàlite ezi atụmatụ mmepe Gọvanọ Obianọ ji naka na steeti ahụ, ma leruokwa anya ka ọrụ si aga nokpuru ọchịchị ha dị iche iche, ọbụnadị dịka ọ gwàra ha ka ha tụpụtasịa ọmarịcha atụmatụ mmepe dị iche iche nokpuru ọchịchị ha ma sepukwa aka nihe ọbụla nwere ike ịgbaghàchi aka elekere azụ na mmepe okpuru ọchịchị ha. Ọ dụkwara ha ka ha ghara ime ihe ọbụla pụrụ ịkpụtọ ma ọ bụ tetọọ aha ha ma ọ bụ aha gọọmenti steeti ahụ.Nokwu ya naha ndị òtù ya, onyeisi oche nchere oge nokpuru ọchịchị Idemili North, bụ Maazị Raphael Nnabụife kèlèrè ndị omebe iwu ahụ maka ịnabàta ha iji ọkwa ahụ dị oke elu, ma kwekwazie nkwà na ha agaghị agharịpụ ọchịchị steeti Anambra na ụmụ afọ steeti ahụ, kama na ha ga-arụ ọrụ nke ọma na nikwesi ntụkwàsị obi.Otu onye nọchitere anya ọgbọ nta nkwàdi Nnewi North nụlọ ọgbakọ omebe iwu ahụ noge gara aga, bụ Maazị Chukwudi Orizu, na osote ọka okwu ụlọ omebe iwu ahụ noge mbụ, sò na ndị ahụ a nabàtara aha ha ịbụ ndị isi oche nchere oge nokpuru ọchịchị ha dị iche iche. 